ПРОТОКОЛ №39
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 13.12.2018 г. 

ПРИСЪСТВАТ: Весела Павлова, Захаринка Тодорова, Веселка Узунова, Женя Димитрова, Мина Топузова, Красимир Шекерджиев, Любка Андонова, Атанаска Дишева, Петя Колева – Рушанова, Олга Керелска. Вероника Имова. 

Отсъстват: Мария Лалова, Анелия Маркова, Драгомир Кояджиков, Добрин Кючуков, Радка Дражева – Първанова, Албена Александрова. 

На заседанието присъстваха: 
Цветанка Тиганчева - началник-отдел „Конкурси на магистрати“
Николина Георгиева - началник-отдел АКРС 
Протоколирал: Илина Йосифова

По внесените допълнения и на основание последвалите разисквания по дневния ред 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането  и  конкурсите допълнителна точка – Р-5. 

РАЗНИ

Р-1. ОТНОСНО: Заявление от Полина Христова Богданова - Кучева - административен ръководител - председател на Административен съд – Плевен, за възстановяване на длъжност „съдия“ в Административен съд – София - област. 
След проведено гласуване и при резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Предлага на Съдийската колегия да ПРЕНАЗНАЧИ, на основание чл. 169, ал. 5 от ЗСВ, Полина Христова Богданова - Кучева - административен ръководител- председател на Административен съд – Плевен, с ранг „съдия във ВКС и ВАС”, на длъжност „съдия” в Административен съд София - област, с ранг „съдия във ВКС и ВАС”, считано от 28.12.2018 г., с основно месечно трудово възнаграждение съгласно Таблица №1 на ВСС.

2.2. Внася предложението по т. 1.1. в заседанието на Съдийската колегия на ВСС, насрочено на 14.12.2018 г., за разглеждане и произнасяне.

Р-2. ОТНОСНО: Въпросник на Европейската комисия за 2018 г. за независимостта на съдебната система. 
След проведено гласуване и при резултат 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2. Предоставя попълнения и коригиран от работната група въпросник на дирекция „Международна дейност“, по компетентност. 

Р-3. ОТНОСНО: Проект на решение за назначаване на младши съдии по обявения конкурс с решение на ВСС по протокол №3/22.01.2015 г. на длъжност „съдия“ в районните съдилища след изтичане на срока по чл. 240 от ЗСВ. 
След проведено гласуване и при резултат 11 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Предлага на Съдийската колегия на ВСС да НАЗНАЧИ, на основание чл. 160 във връзка с чл. 243 от ЗСВ, Илина Венциславова Джукова - младши съдия в Окръжен съд - Велико Търново, на длъжност „съдия“ в Районен съд - Горна Оряховица, с основно месечно трудово възнаграждение съгласно Таблица 1 на ВСС, считано от датата на встъпване в длъжност.
3.2. Предлага на Съдийската колегия на ВСС да НАЗНАЧИ, на основание чл. 160 във връзка с чл. 243 от ЗСВ, Атанас Василев Димитров - младши съдия в Окръжен съд - Русе, на длъжност „съдия“ в Районен съд - Бяла, с основно месечно трудово възнаграждение съгласно Таблица 1 на ВСС, считано от датата на встъпване в длъжност.
3.3. Предлага на Съдийската колегия на ВСС да ВЪЗЛОЖИ на младшите съдии да довършат започнатите с тяхно участие наказателни дела, на които е даден ход на съдебното следствие, както и да изготвят съдебните актове по обявените за решаване дела.
3.4. Внася предложението в заседанието на Съдийската колегия на ВСС, насрочено на 14.12.2018 г., за разглеждане и произнасяне.

Р-4. ОТНОСНО: Предложение от председателя на Върховния касационен съд за изменение и допълнение на решение на Съдийската колегия на ВСС по протокол №28/04.07.2017 г., изм. и доп. по протокол №24/17.07.2018 г. за определяне числения състав на Комисията по атестирането и конкурсите към Съдийската колегия на ВСС. 
След проведено гласуване и при резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Редовните членове на конкурсни комисии в конкурсите за повишаване или преместване, избрани между членовете на КАК, не следва да участват в изготвянето на атестационни формуляри на участници в конкурсите, считано от датата на обявяване на съответния конкурс в Държавен вестник.

 Мотиви: Резултатът от  последното проведено атестиране е елемент от общата оценка, която получават участниците в конкурсите за повишаване или преместване в органите на съдебна власт. Ето защо член на конкурсната комисия, който участва в оценяването и класирането на кандидатите не следва да е участвал в изготвянето на атестациите на допуснатите участници в конкурсните процедури. 

4.2. Предлага на Съдийската колегия на ВСС ДА ИЗМЕНИ И ДОПЪЛНИ чл. 3, ал. 1 от Вътрешните правила за организацията на дейността на Комисията по атестирането и конкурсите към Съдийската колегия на ВСС, в частта относно броя на членовете й и специализацията по материя, като текстът „11 (единадесет) действащи съдии, избрани пряко от Пленума на Върховния касационен съд“ да се чете „10 (десет) действащи съдии, избрани пряко от Пленума на Върховния касационен съд“, текстът „2-ма съдии със специализация по търговско право“ да се чете „един съдия със специализация по търговско право“ и текстът „2 (двама) действащи административни съдии“ да се чете „3 (трима) действащи административни съдии“.

4.3. Внася предложението в заседанието на Съдийската колегия на ВСС, насрочено на 14.12.2018 г., за разглеждане и произнасяне. 

ДОПЪЛНИТЕЛНИ ТОЧКИ

Р-5. ОТНОСНО: Предложение от административния ръководител - председател на Върховния административен съд за назначаване на Милка Панчева Петкова - Милчева - съдия в Върховния административен съд, с ранг „съдия във ВКС и ВАС“, на длъжността „заместник-председател“ на Върховния административен съд, с ранг „съдия във ВКС и ВАС“. 
След проведено гласуване и при резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия да назначи, на основание чл. 168, ал. 2 от ЗСВ, Милка Панчева Петкова - Милчева - съдия във Върховния административен съд, на длъжността „заместник на административния ръководител – заместник-председател“ на Върховния административен съд и ръководител на Втора колегия, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС.

5.2. Внася предложението в заседанието на Съдийската колегия на ВСС, насрочено на 14.12.2018 г., за разглеждане и произнасяне. 

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
            КРАСИМИР ШЕКЕРДЖИЕВ (п)